Mitovy ihany ny hevitra fototra ambaran’ireo fehezanteny roa ireo ny tsy fifanandrifian’izay voalaza amin’ny zava-misy. Hentitra ny fehezanteny voalohany satria ny fahatsapana ny zava-misy ihany no raketiny ; tsy hita taratra ao izay mety ho fiheveran’ny mpiteny momba ilay mifampiresaka aminy. Ao amin’ny fehezanteny faharoa kosa dia mitsara ilay olona iresahany izy amin’ny alalan’ny matoanteny mandainga mety ho tsy fahalalana no nahatonga ny tsy fitovian’ny teny nambara amin’ny zava-misy ; aminy anefa dia iniana natao ny tsy filazana ny marina. Izay fiampangana izay no soritra avelan’ny izaho-mpiteny ao anatin’ny ambarany, ary ny teny maneho azy no antsoina hoe mari-pizahoana. Ny mari-pizahoana izany dia voambolana miavaka amin’ny fahafahany maneho ny hevitra raketin’ny zavatra resahina ao anatin’ny ambara ary koa manisika ny fahitan’ny mpiteny izany manokana. Izany hoe, hevitra roa hatrany no raketiny andaniny ny hevitra fototra fonosin’ilay teny amin’ny maha singa mirakitra hevitra azy, ary ankilany ny fiheveran’ny mpiteny mikasika ilay zavatra resahina. Io hevitra faharoa io dia azo lazaina fa tombon-kevitra izay takarina avy amin’ny fandinihana ny fanambarana. Sandam-panambarana no iantsoanay azy. Ao amin’ny fehezanteny mamy ny paiso, dia mifono ny hevitra manana tsiro mitovitovy amin’ny tantely aloha ny mpamari-toetra mamy. Fa ankoatra izay dia taratra ao aminy koa ny fankafizan’ny mpiteny ilay voankazo, satria amin’ny ankapobeny dia tia zavatra mamy ny olona. 3.3.1.2. Ny karazana mari-pizahoana azo anasokajiana ny mari-pizahoana ny tombon-kevitra na ny sandam-panambarana entiny. Eo amin’izay lafiny izay dia mizara ho karazany roa izy. Ao aloha ny mari-pizahoana iontanana. Ao amin’ny voambolana toy itony dia ny fihetseham-pon’ny mpiteny mikasika an’izay resahina no sandam-panambarana miara- dalana amin’ny hevitra fototr’ilay teny. Nirina kely, ohatra, no iantsoan-drazafy ny zafikeliny ao amin’ny onjam-pilafila nosoratan’iharilanto patrick andriamangatiana. Milaza ny toetran’i nirina amin’ny maha zaza azy aloha ny mpamaritra kely eto. Fa ao amin’io hodidina io, dia maneho ny fitiavan-drazafy an’ity zafikeliny sady taizany koa izy. Fanao mantsy ny manovana ny mpamari-toetra kely amin’ny anaran’ny olona lalaina ho mariky ny fitiavana azy inenikely no iantsoan’ikoto ny reniny ao amin’ny raivo mpanota nosoratan’i harioley. Ao koa ny mari-pizahoana anombanana. Rehefa dinihina tokoa mantsy ny ankamaroan’ny voambolana dia toa manambara ny fiheveran’ny mpiteny izay tondroiny rehefa ampiasaina ao anaty fehezanteny, fa tsy voatery ho ny tena izy amin’ny saina tsy miandany no lazainy. Izany hoe ambonin’ny hevitra fototra raketiny, dia ny fomba fijeriny ny olona, zavatra na toe-javatra resahina no mari-panambarana raketin’ny mari-pizahoana toy itony. Ny mpamari-toetra lafo izao dia anisan’ny mari- pizahoana anombanana satria samy manana ny tondroiny amin’izany ny mpiteny ao amin’ny midongy angaha isekely nosoratan-dramangamalefaka mora be ilay rojo amin-rasinoro araka ny teniny hoe ariary roa sy korobo monja no vidiny ! Ho an- drainibedaoro anefa dia mbola lafo ihany izany araka ny teniny. Raha ny zava-misy marina, dia tokana ary tsy an’ankina ny vidin’ny rojo fa ny fiheveran’ny mpiteny azy no miova araka ny mari-drefy ampiasainy amin’ny fanombanana azy.